Taman Desa Ayer Hitam

Taman Desa Ayer Hitam (atau Desa Air Hitam) merupakan kawasan perumahan di Daerah Sepang, Selangor, Malaysia. Secara pentadbiran, Taman Desa Ayer Hitam merupakan sebuah kawasan petempatan yang terletak di dalam Mukim Dengkil, iaitu satu daripada tiga mukim dalam Daerah Sepang. Poskod bagi Taman Desa Ayer Hitam ialah 47120 Puchong.

 Kedudukan 
Kedudukan Taman Desa Ayer Hitam dalam Daerah Sepang boleh didefinisikan terletak di bahagian utara daerah tersebut manakala dalam Mukim Dengkil pula, Taman Desa Ayer Hitam terletak di bahagian utara. 

Petempatan yang terletak serantau dengan Taman Desa Ayer Hitam ialah kawasan kejiranan Bandar Bukit Puchong dan Andira Park di bahagian timur laut dan Kampung Pulau Meranti di bahagian timur. Di sebelah tenggara Taman Desa Ayer Hitam pula terdapat Taman Meranti Aman, Taman Meranti Damai dan Kampung Pulau Sebok. Taman Putra Perdana serta kawasan perindustrian Taman Perindustrian Tasik Perdana pula terletak di bahagian selatan. Taman Tasik Puchong dan Alam Idaman pula berkongsi sempadan antara Taman Desa Ayer Hitam di bahagian barat mnakala Taman Putra pula di bahagian utara. Di sebelah utara Taman Desa Ayer Hitam, juga terdapat sebuah kawasan perindustrian yang bernama Taman Perindustrian Meranti Jaya. Taman Desa Ayer Hitam mempunyai poskod tersendiri iaitu 47120 dalam daerah pos Puchong.

Dalam sistem koordinat geografi (GPS), kedudukan Taman Desa Ayer Hitam adalah di latitud Bumi dua darjah 57 minit 53.0 saat Utara dan longitud Bumi 101 darjah 36 minit 48.6 saat Timur ().

Taman Desa Ayer Hitam acap kali dilanda banjir, di sepanjang jajaran jalan raya antara Kampung Baru Puchong dan Kampung Pulau Meranti. Taman Desa Ayer Hitam selain kawasan simpang Seksyen 7 Bandar Bukit Puchong merupakan kawasan risiko yang terdedah banjir yang serius.

Rujukan 

Desa Ayer Hitam